2023–2024 mokslo metų Kaišiadorių suaugusiųjų mokyklos ugdymo plano 1 priedas

**SUAUGUSIŲJŲ PRADINIO UGDYMO PROGRAMŲ ĮGYVENDINIMAS**

**I SKYRIUS**

**BENDROSIOS NUOSTATOS**

1. Suaugusiųjų pradinio ugdymo programos vykdomos vadovaujantis teisės aktais, numatytais 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų (toliau – Bendrieji ugdymo planai) 16 punkte, ir kitais dokumentais, reglamentuojančiais bendrąjį ugdymą.

2. Bendrųjų ugdymo planų 8 ir 9 punktuose nurodyta 2023–2024 mokslo metų pradžia, ugdymo proceso dienų skaičius, mokinių atostogų terminai, taikomi mokyklai, įgyvendinančiai suaugusiųjų pradinio ugdymo programą.

3. 2023–2024 mokslo metų ugdymo proceso organizavimo ypatumai, įgyvendinant Pradinio bendrąsias programas, patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7, 9 klasėse, I, III gimnazijos klasėse, aprašyti Bendrųjų ugdymo planų II skyriaus II skirsnyje.

4. Suaugusiųjų pradinio ugdymo programas vykdančių mokyklų suaugusiųjų klasės gali būti komplektuojamos kelis kartus per mokslo metus.

5. Suaugusiųjų pradinio ugdymo programas vykdančių mokyklų suaugusiųjų klasėse neformaliojo vaikų švietimo valandos gali būti skiriamos pasirinktoms saviraiškos programoms: meniniams, kalbiniams, sportiniams, sveikatos ugdymo, moksliniams, technologiniams, socialiniams, komunikacinių technologijų gebėjimams ugdyti, mokinių konsultacijoms.

**II SKYRIUS**

**SUAUGUSIŲJŲ PRADINIO UGDYMO PROGRAMOS ĮGYVENDINIMAS**

7. Mokiniai, kurie mokosi pagal pradinio ugdymo programą, privalo mokytis dalykų, nurodytų Bendrųjų ugdymo planų 78 punkte. Atsižvelgdamas į suaugusiųjų ugdymosi poreikius ir patirtį, mokinys priima sprendimą dėl menų dalykų (dailės, muzikos, šokio, teatro), technologijų, fizinio ir dorinio ugdymo dalykų mokymosi.

8. Pradinio ugdymo programai įgyvendinti 3 ir 4 klasei skiriamos 1 575 pamokos per metus (45 pamokos per savaitę).

8.2. mokykla, atsižvelgdama į mokinio ugdymosi poreikius ir turimą patirtį, gali perskirstyti pamokas dalykams, tačiau mokiniui turi užtikrinti metinių pamokų skaičių, nurodytą šio Bendrųjų ugdymo planų 6 priedo 8.2 papunktyje;

8.3. mokiniui, kuris mokosi 3 klasėje, skiriamos 560 pamokų per metus (16 pamokų per savaitę), 4 klasėje – 560 pamokų per metus (16 pamokų per savaitę). 3–4 klasių mokiniams ugdymo poreikiams tenkinti skiriama 70 pamokų per metus (2 pamokos per savaitę);

8.4. mokiniui sudaromas individualus planas.

**PIRMAS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

1. Ugdymo sričių įgyvendinimas:
	1. Dorinis ugdymas. Mokinys renkasi vieną iš dorinio ugdymo dalykų: tikybą arba etiką. Siekiant užtikrinti mokymosi tęstinumą, dalyką mokinys renkasi dvejiems metams;
	2. Kalbinis ugdymas:
		1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi per visų sričių ugdomąsias veiklas;
		2. užsienio kalbos mokymo organizavimas: tęsia užsienio (anglų, prancūzų, vokiečių) kalbos mokymąsi pradėtą antraisiais pradinio ugdymo programos metais.

|  |  |  |  |
| --- | --- | --- | --- |
| Klasė/dalykai | 3 klasė | 4 klasė | Iš viso skiriama pamokų pradinio ugdymo programai 3,4 kl. |
| Kalbinis ugdymas |
| Lietuvių kalba | – | 245 (7) | 245 (7) |
| Lietuvių kalba ir literatūra | 245 (7) | – | 245 (7) |
| Užsienio kalba (anglų, prancūzų, vokiečių k.) | - | 70 (2) | 70 (2) |
| Užsienio kalba (pirmoji, anglų / vokiečių / prancūzų) | 70 (2) | - | 70 (2) |
| Visuomeninis ugdymas |
| Visuomeninis ugdymas | 35 (1) | - | 35 (1) |
| Matematinis, gamtamokslinis ir technologinis ugdymas |
| Gamtos mokslai | 35 (1) | - | 35 (1) |
| Pasaulio pažinimas | - | 70 (2) | 70 (2) |
| Matematika | 175 (5) | 175 (5) | 350 (10) |
| **Iš viso privalomų pamokų skaičius per mokslo metus** | **560 (16)** | **560 (16)** | **1120 (32)** |
| Pamokos, skiriamos mokinių ugdymosi poreikiams tenkinti:Informatika  | 35 (1) | 35 (1) | 70 (2) |
| Neformalusis vaikų švietimas | 70 (2) | 70 (2) | 140 (4) |
| Konsultacijos užsieniečiams |
| Lietuvių kalba, įkalintiems užsieniečiams, nemokantiems lietuvių kalbos ir /ar neįgijusiems pradinio išsilavinimo, esantiems laisvės atėmimo vietose ir siekiantiems tęsti mokymąsi pagal bendrojo ugdymo programas | 70 (2) | 70 (2) |

**ANTRASIS SKIRSNIS**

**NEFORMALIOJO ŠVIETIMO ORGANIZAVIMAS**

 10. 2023-2024 m.m. neformalusis suaugusiųjų švietimas organizuojamas šiomis kryptimis, atsižvelgiant į mokinių poreikius ir atliekamus tyrimus, mokinių skaičius neformaliuose užsiėmimuose 8 mokiniai.

 10.1 Ugdymo karjerai, kalbos lavinimo;

 10.2. 2023–2024 m.m. suaugusiųjų pradinių klasių mokiniams mokykloje vykdomos neformaliojo švietimo programos:

|  |  |  |  |  |
| --- | --- | --- | --- | --- |
| Programos pavadinimas | Klasės | Valandų skaičius | Vieta | Mokytojo vardas, pavardė  |
| Kalbos labirintai | 3-4 klasė | 2 | II kalėjimas | D.Drėgvienė |
| Saugau save ir kitus | 3-4 klasė | 2 | II kalėjimas | D.Drėgvienė |
| Iš viso valandų: |  | 4 |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_